Bu dünya
Məleykə boyludur, şirin ləhcəli, 
Əzəldən tamaşa olan bu dünya.
Qoca cadugərdi aldadar səni 
Cavanlıq donunda qalan bu dünya.

Qananı eyləyib talesiz, baxtsız,
Əyibdi qəddini, qocaldıb vaxtsız, 
Çoxlarmı qoyub eyvan-otaqsız,
Varlının dərdinə qalan bu dünya.

Qəmdən pay götürdüm, nalədən qismət, 
Görmədim bir ləzzət, çəkdim əziyyət, 
Canda eşq atəşi, dildə məhəbbət,
Bəstini odlara salan bu dünya.
Qoşmalar